A település önkormányzata a megnövekedett társadalmi igények kielégítése céljából a meglévő kétcsoportos bölcsődéjét bővítette, melyhez Uniós pénz-forrást vont be. A meglévő bölcsőde bővítése a szűkös területi adottságok és a meglévő beépítés figyelembevételével az épület utcafronti oldalán volt lehetséges. A bővítés funkcionális kialakítása szerencsésen megoldható volt a meglévő öltöző bővítésével az épület homlokzati síkja elé, majd ehhez kapcsolódóan a gyermekfürdő folytatásában a foglalkoztató kialakítása. A foglalkoztató elé e meglévő fedett terasz befordul és biztosítja a játszóudvari kapcsolatot is. A bővítés megvalósításához el kellett bontani az akadálymentes közlekedést biztosító rámpát, amit az új homlokzati sík elé kellett visszaépíteni. El kellett bontani továbbá az utcai kerítést és az új telekhatárra megépíteni. A telek szükséges bővítése miatt az ingatlan előtt húzódó járdát át kellett építeni az új kerítés elé, továbbá a meglévő csapadékvíz elvezető árkot le kellett fedni, mivel a jogszabályokban minimálisan előírt parkolóhelyek számát így tudtuk biztosítani. Szükséges volt még a bővítés miatt a további 1 db árnyékolóval ellátott homokozó megépítése is a játszóudvaron. A személyzet bővülése miatt a meglévő személyzeti öltözők is bővítésre kerültek, ez a takarítószer tároló és öltöző közötti fal elbontásával volt megoldható. A bővítéssel 12 új férőhelyet tudtunk létrehozni.

A bővítés adatai: 
•	Gyermeköltöző 9,13 m2 
•	Gyermekfürdő csúszásmentes kerámia 14,98 m2 
•	Csoportszoba 47,70 m2 
•	Terasz kerámia 19,10 m2 
Összesen: 90,91 m2